Toshkentning “Farhod” bozori oldidagi besh mashinali YTHda to‘rt kishi jarohatlandi, qurbonlar yo‘q

Toshkent shahar IIBB “Farhod” dehqon bozori yaqinida yuz bergan yirik YTH haqida ma’lumot berdi.

14-yanvar kuni soat 22:50 da Lutfiy va Farhod ko‘chalari kesishmasida Cobalt avtomobili haydovchisi 37 yoshli Tohir T. svetoforning qizil chirog‘ida to‘xtab turgan ikkita Matiz, Spark va Nexia-3 avtomobillari bilan to‘qnashgan.
Yo‘l-transport hodisasi oqibatida Cobalt, Matiz haydovchilari hamda ikkala Matiz yo‘lovchilari turli darajadagi tan jarohatlari olgan.
Cobalt haydovchisi svetoforning taqiqlovchi chirog‘ida to‘xtab turgan avtomobillarni kelib urgani sabablari o‘rganilmoqda.